Title: ประกาศกรมสวัสดิการและคุ้มครองแรงงาน เรื่อง กำหนดสถานที่ที่ให้นายจ้างแจ้งการดำเนินการต่อพนักงานตรวจแรงงาน

ประกาศกรมสวัสดิการและคุ้มครองแรงงาน

ประกาศกรมสวัสดิการและคุ้มครองแรงงาน
เรื่อง
กำหนดสถานที่ที่ให้นายจ้างแจ้งการดำเนินการต่อพนักงานตรวจแรงงาน

อาศัยอำนาจตามความในมาตรา ๑๘
แห่งพระราชบัญญัติคุ้มครองแรงงาน พ.ศ. ๒๕๔๑
อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้

ข้อ ๑ 
ประกาศนี้เรียกว่า ประกาศกรมสวัสดิการและคุ้มครองแรงงาน
เรื่องกำหนดสถานที่ที่ให้นายจ้างแจ้งการดำเนินการต่อพนักงานตรวจแรงงาน

ข้อ ๒[๑] 
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ 
ให้ยกเลิกประกาศกรมสวัสดิการและคุ้มครองแรงงาน เรื่อง
กำหนดสถานที่ที่ให้นายจ้างแจ้งการดำเนินการต่อพนักงานตรวจแรงงาน ลงวันที่ ๑๙
สิงหาคม พ.ศ. ๒๕๔๑

ข้อ ๔ 
ในกรณีที่พระราชบัญญัติคุ้มครองแรงงาน พ.ศ. ๒๕๔๑
กำหนดให้นายจ้างต้องแจ้งการดำเนินการอย่างหนึ่งอย่างใดต่อพนักงานตรวจแรงงาน
ให้นายจ้างแจ้ง ณ สถานที่ดังต่อไปนี้
(๑)
กลุ่มงานสวัสดิการและคุ้มครองแรงงานพื้นที่ที่นายจ้างมีสถานประกอบกิจการตั้งอยู่ในเขตซึ่งได้แก่กลุ่มงานสวัสดิการและคุ้มครองแรงงานพื้นที่ดังต่อไปนี้
(ก) กลุ่มงานสวัสดิการและคุ้มครองแรงงานพื้นที่ ๑
สำหรับนายจ้างที่มีสถานประกอบกิจการตั้งอยู่ในท้องที่เขตป้อมปราบศัตรูพ่าย
เขตดุสิต เขตพระนคร และเขตสัมพันธวงศ์
(ข) กลุ่มงานสวัสดิการและคุ้มครองแรงงานพื้นที่ ๒
สำหรับนายจ้างที่มีสถานประกอบกิจการตั้งอยู่ในท้องที่เขตจตุจักร เขตดอนเมือง
เขตบางเขน เขตบางซื่อ และเขตหลักสี่
(ค) กลุ่มงานสวัสดิการและคุ้มครองแรงงานพื้นที่ ๓
สำหรับนายจ้างที่มีสถานประกอบกิจการตั้งอยู่ในท้องที่เขตดินแดง เขตพญาไท
เขตราชเทวี และเขตห้วยขวาง
(ง) กลุ่มงานสวัสดิการและคุ้มครองแรงงานพื้นที่ ๔
สำหรับนายจ้างที่มีสถานประกอบกิจการตั้งอยู่ในท้องที่เขตจอมทอง เขตทุ่งครุ
เขตบางขุนเทียน เขตบางคอแหลม เขตบางบอน และเขตราษฎร์บูรณะ
(จ) กลุ่มงานสวัสดิการและคุ้มครองแรงงานพื้นที่ ๕
สำหรับนายจ้างที่มีสถานประกอบกิจการตั้งอยู่ในท้องที่เขตบางรัก เขตปทุมวัน เขตสาทร
และเขตยานนาวา
(ฉ) กลุ่มงานสวัสดิการและคุ้มครองแรงงานพื้นที่ ๖
สำหรับนายจ้างที่มีสถานประกอบกิจการตั้งอยู่ในท้องที่เขตคลองเตย เขตบางนา
เขตประเวศ เขตพระโขนง เขตวัฒนา และเขตสวนหลวง
(ช) กลุ่มงานสวัสดิการและคุ้มครองแรงงานพื้นที่ ๗
สำหรับนายจ้างที่มีสถานประกอบกิจการตั้งอยู่ในท้องที่เขตคลองสามวา เขตบึงกุ่ม
เขตมีนบุรี เขตลาดกระบัง เขตสะพานสูง และเขตหนองจอก
(ซ) กลุ่มงานสวัสดิการและคุ้มครองแรงงานพื้นที่ ๘
สำหรับนายจ้างที่มีสถานประกอบกิจการตั้งอยู่ในท้องที่เขตคันนายาว เขตบางกะปิ
เขตลาดพร้าว เขตวังทองหลาง และเขตสายไหม
(ฌ) กลุ่มงานสวัสดิการและคุ้มครองแรงงานพื้นที่ ๙
สำหรับนายจ้างที่มีสถานประกอบกิจการตั้งอยู่ในท้องที่เขตทวีวัฒนา เขตตลิ่งชัน
เขตบางแค เขตบางพลัด เขตภาษีเจริญ และเขตหนองแขม
(ญ) กลุ่มงานสวัสดิการและคุ้มครองแรงงานพื้นที่
๑๐ สำหรับนายจ้างที่มีสถานประกอบกิจการตั้งอยู่ในท้องที่เขตคลองสาน เขตธนบุรี
เขตบางกอกน้อย และเขตบางกอกใหญ่
(๒) สำนักงานสวัสดิการและคุ้มครองแรงงานจังหวัดที่นายจ้างมีสถานประกอบกิจการตั้งอยู่ในเขตสำนักงานสวัสดิการและคุ้มครองแรงงานจังหวัด

ประกาศ
ณ วันที่ ๓๐ กรกฎาคม พ.ศ. ๒๕๔๗
สุรินทร์  จิรวิศิษฎ์
อธิบดีกรมสวัสดิการและคุ้มครองแรงงาน

สุกัญญา/พิมพ์
๒๓
กรกฎาคม ๒๕๕๐
รัศม์วรรณวลัย
๑๑
เมษายน ๒๕๕๑

[๑] ราชกิจจานุเบกษา
เล่ม ๑๒๑/ตอนพิเศษ ๙๘ ง/หน้า ๔๖/๗ กันยายน ๒๕๔๗